钦定古今图书集成/明伦汇编/家范典/第076卷 > 袁氏世范 > 《陈情表》沈炯
## 钦定古今图书集成/明伦汇编/家范典/第076卷 > 袁氏世范 > 《陈情表》沈炯

“臣婴生不幸，弱冠而孤，母子零丁，兄弟相长，谨身为
养，仕不择官，承袭朝命，偶在乱世，冒危履险，自死轻
生，妻息诛夷，昆季屠灭，但馀老母，得逢兴运。臣母妾
刘，今年八十有一，臣叔母妾丘，七十有五。私门弟侄，
故自无人，妾丘儿孙，又久亡灭，两家侍养，馀臣一人。
前帝知臣之孤茕，眷臣以州里，不欲使顿居草莱，又”
复矜臣温凊。所以一年之内，再三休沐。臣之屡披丹
款，频冒宸鉴，非欲苟避朝廷，远离畿辇。一者以年将
六十，汤火居心，每跪读家书，前惧后喜，温席扇枕，无
复成童。二者职居彝宪，邦之司直，若自亏身体，何问
国章。前德绸缪，始许哀放。内侍近臣，多悉此旨。正以
选贤与能，广求明哲。沬趄荏苒，未始“取才，而上元降
戾，奄至今日。德音在耳，坟土遽干，悠悠皇天，哀此罔
极，兼臣私心煎切，弥迫近时，㥪㥪之祈，转忘尘触。伏
惟陛下睿德聪明，嗣兴下武，刑于四海，弘此孝治，寸
管求天，仰归帐扆，有感必应，实望圣明。特乞霈然，申
其私礼，则王者之德，覃及无方，矧彼翔沈，孰非涵养？”